Seura julkaisi vastineen, ei oikaisua | Mielipide | HS
Seura julkaisi vastineen, ei oikaisua
Johtaja Jari Salokoski Verohallinnosta kirjoitti (HS Mielipide 9.4.) vastauksessaan professori Esko Niemen kirjoitukseen (HS Mielipide 8.4.), että toimittaja Jarno Liski olisi kirjoittanut Seuraan virheellistä tietoa, jota olisi lehdessä oikaistu. Yhdestäkään jutusta ei ole löytynyt asiavirheitä, joten minkäänlaiselle oikaisulle ei ole ollut perusteita. Verohallinto on selostanut omaa näkökantaansa yhdessä vastineessa, jonka Seura on hyvän journalistisen tavan mukaisesti julkaissut. Se tosin liittyi aivan eri asiaan kuin professori Niemen siteeraama Liechtensteinin veronkiertojuttu.Ari Korvolatoimituspäällikkö, Seura